open-index/open-wikipedia-markdown huggingface dataset:
Jean Arthur

**Gladys Georgianna Greene**, nada en Plattsburgh, Nova York, o 17 de outubro de 1900 e finada en Carmel-by-the-Sea, California, o 19 de xuño de 1991, foi unha actriz estadounidense, coñecida como **Jean Arthur**.

## Traxectoria 
Arthur debutou no cinema mudo co filme *Cameo Kirby* (1923), de John Ford, e despois protagonizou algúns outros filmes. Tomou o seu nome artístico dos seus dous grandes heroes, Xoana de Arco ("Jeanne d'Arc") e o rei Artur ("Arthur"). Coa chegada do sonoro, a súa peculiar voz nasal converteuna en estrela. En 1935, traballou xunto con Edward G. Robinson no filme ''The Whole Town's Talking*, tamén de John Ford, co que comezou a facerse popular.

En 1936, tivo como compañeiro a Gary Cooper en *Mr. Deeds Goes to Town*, dirixido por Frank Capra e en 1939 foi a protagonista doutro filme de Capra, *Mr. Smith Goes to Washington*, que serviu para consolidar a súa carreira. En 1943 foi candidata ao Óscar á mellor actriz polo seu papel en *The More the Merrier*, de George Stevens.

A súa carreira comezou a decaer a mediados da década de 1940 e retirouse da escena. En 1948, protagonizou *A Foreign Affair*, e finalmente o seu derradeiro papel foi nun clásico do western, *Raíces profundas* (1953), que foi o seu único filme en cor.

Tras retirarse dedicouse ao ensino da interpretación no Vassar College. Regresou brevemente á interpretación na década de 1960 ao interpretar unha comedia televisiva.

Jean Arthur faleceu nunha residencia de anciáns de Carmel, California, por mor dun fallo cardíaco. Tiña 90 anos e vivía retirada coidando o seu xardín dende había 35 anos.

## Vida persoal 
O primeiro matrimonio de Arthur, co fotógrafo Julian Anker en 1928, foi anulado o día seguinte. Casou co produtor Frank Ross Jr. en 1932. Divorciáronse en 1949. Non tivo descendencia.

## Filmografía 
* *Mr. Deeds Goes to Town* (1936)
* *The Plainsman* (1936)
* *You Can't Take It With You* (1938)
* *Mr. Smith Goes to Washington* (1939)
* *Only Angels Have Wings* (1939)
* *Arizona* (1940)
* *The Devil and Miss Jones* (1941)
* *The Talk of the Town* (1942)
* *The More the Merrier* (1943)
* *A Foreign Affair* (1948)
* *Raíces profundas* (1953)

## Notas 
## Véxase tamén 
### Bibliografía 
* Capra, Frank. *Frank Capra, The Name Above the Title: An Autobiography*. Nova York: The Macmillan Company, 1971. 
* Harvey, James. *Romantic Comedy in Hollywood: From Lubitsch to Sturges*. Nova York: Knopf, 1987. 
* Oller, John. *Jean Arthur: The Actress Nobody Knew*. Nova York: Limelight Editions, 1997. 
* Parish, James Robert. *The Hollywood Book of Death: The Bizarre, Often Sordid, Passings of More Than 125 American Movie and TV Idols*. Nova York: Contemporary Books, 2002. 
* Parish, James Robert. *The Hollywood Book of Extravagance: The Totally Infamous ...* Hoboken, New Jersey: John Wiley and Sons, 2007. 
* Sarvady, Andrea, Molly Haskell and Frank Miller. *Leading Ladies: The 50 Most Unforgettable Actresses of the Studio Era*. San Francisco: Chronicle Books, 2006. 
* Stenn, David. *Clara Bow: Runnin' Wild''. Nova York: Doubleday, 1988. 
### Ligazóns externas 
* Información sobre Jean Arthur
* Classic Movies (1939 - 1969): Jean Arthur
Casa cunha sueca e verás

***Casa cunha sueca e verás*** (en ) é un filme italiano de 1971 dirixido por Stefano Vanzina.

## Personaxes 
* Lando Buzzanca como Rosario Trapanese
* Pamela Tiffin como Karen
* Gigi Ballista como Silvio Borelon
* Renzo Marignano como Gustav Larsen
* Rita Forzano como Ilse 
* Ferdy Mayne como Profesor Grutekoor
* Steffen Zacharias como Bosen  
* Dominique Boschero como Priscilla 
* Elizabeth Turner como Eva Gret
* Victoria Zinny como Luisa   
* Nino Terzo como home nun sex-shop

## Notas 
## Véxase tamén 
### Ligazóns externas 
*
Roberto Naveira

**Roberto Antonio Naveira Filgueiras**, nado na Coruña o 16 de setembro de 1970, é un judoka español. Foi dúas veces campión de España (en 1993 e 1995) e competiu nos Xogos Olímpicos de 1996.

## Traxectoria 
Nado no barrio coruñés de Monte Alto, comezou a practicar judo durante a súa infancia, no Judo Club Coruña. A mediados dos anos 80 gañou os seus primeiros títulos a nivel autonómico e en 1986 proclamouse campión de España sub-18 na categoría de menos de 50 kg. En 1989 foi bronce no Campionato de España júnior, conseguiu a prata ao ano seguinte, e finalmente o ouro en 1992. Trala retirada de Victorino González converteuse no judoka de referencia de Galicia, e asistiu aos Xogos Olímpicos de Barcelona como suplente do equipo español.

En 1993 gañou en San Fernando de Henares o seu primeiro campionato de España absoluto, na categoría de menos de 60 kg, ao derrotar na final ao madrileño Luis María Fernández. Ese mesmo ano rematou quinto no Campionato de Europa celebrado en Atenas, ao perder nos oitavos de final contra o británico Nigel Donohue, sendo o ouro para o acerbaixano Nazim Huseynov.

En 1994 non puido revalidar o título de campión de España, ao perder na final contra o aragonés Manuel Orgaz, ao que si conseguiu gañar na final de 1995, proclamándose así campión de España por segunda vez. En 1996 converteuse no segundo judoka galego en competir nuns Xogos Olímpicos. Foi nos Xogos de Atlanta, nos que eliminou na primeira rolda ao taiwanés Liao Chun-chiang, caendo eliminado na segunda contra o alxeriano Amar Meridja, mentres que o ouro foi para o xaponés Tadahiro Nomura.

En 1998, 1999 e 2000 foi medalla de bronce no Campionato de España.

## Notas
Francisco Mazariegos Martínez

**Francisco Mazariegos Martínez**, nado na Coruña o 5 de xaneiro de 1904 e finado na mesma cidade o 31 de agosto de 1936, foi un sindicalista e político galego.

## Traxectoria 
Empregado de banca, traballaba no Banco Pastor da Coruña. Foi presidente do Sindicato de Banca da UGT e estaba afiliado á Agrupación Socialista da Coruña. Foi o autor do emblema da bandeira da Federación Española de Trabajadores del Crédito y las Finanzas en 1933-1934. Pertenceu ao Comité Revolucionario da Coruña durante a folga xeral revolucionaria de 1934, foi detido e condenado a seis anos de prisión. Saíu da cadea coa amnistía de febreiro de 1936 logo do triunfo do Frente Popular. Co golpe de Estado do 18 de xullo de 1936, foi detido o 20 de xullo, ingresou na prisión provincial onde estivo incomunicado. Sometido a consello de guerra por rebelión militar, foi condenado a pena de morte e fusilado no Campo da Rata o 31 de agosto de 1936, xunto a Alfredo Suárez Ferrín, Manuel Guzmán García, Francisco Prego Campos, Joaquín Martín Martínez e Ramón Maseda Reinante.

## Vida persoal 
Casou en 1931 con Mercedes Romero Abella, mestra que tamén foi asasinada polos sublevados.
## Notas 
## Véxase tamén 
### Bibliografía 
*
Nudipleuros

A dos **nudipleuros** (*Nudipleura*) é unha orde de moluscos gasterópodos da subclase dos heterobranquios e da infraclase dos eutineuros.

## Taxonomía 
### Descrición 
A orde foi descrita no ano 2000 pola bióloga alemá, especializada en evolución, Heike Wägele, e o malacólogo neozelandés Richard C. Willan, 

{{clade
|label1=Heterobranchia
|1={{clade
   |1="Heterobranquios inferiores", ou alogastrópodos (*Allogastropoda*), incluído *Acteonoidea* - Os heterobranquios inferiores non forman un clado no estudo de Jörger *et al*. (2010):
   |label2=Euthyneura
 |2=
   }}
}}

## Galería 

Chromodoris sp in Bali 2017-02-04.jpg|*Chromodoris dianae* cos rinóforos despregados
20170121-B177382-Hypselodoris infucata.jpg|*Hypselodoris infucata*
20141220-B140752 Hypselodoris juniperae.jpg|*Hypselodoris juniperae*
Sclerodoris tuberculata in Bali 2015-09-16.jpg|*Sclerodoris tuberculata*

## Notas 
## Véxase tamén 
### Bibliografía 
* Bouchet, P. & Rocroi, J.-P. (2005): "Classification and Nomenclator of Gastropod Families". *Malacologia* **47** (1–2).
* Jörger, K. M.; Stöger, I.; Kano, Y.; Fukuda, H.; Knebelsberger, T. & Schrödl, M. (2010): "On the origin of Acochlidia and other enigmatic euthyneuran gastropods, with implications for the systematics of Heterobranchia". *BMC Evolutionary Biology* **10**: 323.
* Wägele, H. & Willan, R. C. (2000): "Phylogeny of the Nudibranchia". *Zoological Journal of the Linnean Society*. **130** (1): 83-181.

### Outros artigos 
* Heterobranquios
* Eutineuros
* Nudibranquios

### Ligazóns externas 
* Sea Slug Forum .
Caecum armoricum

***Caecum armoricum*** é unha especie de molusco gasterópodo. Foi descrita por primeira vez por De Folin en 1869.

## Notas 
## Véxase tamén 
### Outros artigos 
* Lista de gasterópodos de Galicia
Ebala nitidissima

***Ebala nitidissima*** é unha especie de molusco gasterópodo da clase dos	heterobranquios, infraclase dos alogasterópodos, superfamilia dos murquisoneloideos, familia dos murquisonélidos, e subfamilia dos ebalinos, unha das integradas no xénero *Ebala*. 

## Taxonomía 
### Descrición 
A especie foi descrita en 1803 polo naturalista inglés George Montagu, está enrolada en sentido perpendicular á teleocuncha (a cuncha do adulto, de grego antigo τέλος *telos*, "fin", e cuncha). A sutura esta ben marcada, e abertua é ovoide. 

## Distribución 
Distribúese polo Atlántico, incluído o Mediterráneo.
  
## En Galicia 
En Galicia encóntrase nas rías do golfo Ártabro, Muros e Noia e Vigo, sendo en todas elas a súa presenza moi escasa.  

## Notas 
## Véxase tamén 
### Bibliografía 
* Gärdenfors, Ulf (2010): *Rödlistade arter i Sverige 2010*. Uppsala: Artdatabanken i samarbete med Naturvårdsverket. ISBN 978-91-8850-635-1.
* Rolán, Emilio e Otero Schmmitt, Jorge (1996): *Guía dos moluscos de Galicia*. Vigo: Editorial Galaxia, S. A. ISBN 84-8288-072-1.
* Templado, J. e R. Villanueva (2010): "Checklist of Phylum Mollusca". pp. 148-198, en Coll, M. *et al*. "The biodiversity of the Mediterranean Sea: estimates, patterns, and threats". *PLoS ONE* **5** (8): 36. 

### Outros artigos 
* Gasterópodos
* Heterobranquios
* Lista de gasterópodos de Galicia
Supercopa de Alemaña 2021

{{infobox
| title    = Supercopa de Alemaña 2021
| image    = 273px
| caption  = {}
| labelstyle = white-space: nowrap
| label1   = 
| data1    = O Signal Iduna Park en Dortmund, sede do encontro.
| data2    = 

Borussia Dortmund
Bayern de Múnic

60px|link=
60px|link=

1
3

| label3   = Data
| data3    = 17 de agosto de 2021
| label4   = Estadio
| data4    =  Signal Iduna Park, Dortmund
| label5   = Asistencia
| data5    = 24.742 espectadores
| label6   = Árbitro
| data6    =  Sascha Stegemann
| label7   = Xogador do partido
| data7    =  Robert Lewandowski
| label8   = Tempo
| data8    = Chuvioso14&nbsp;°C (57&nbsp;°F)93% de humidade
| label9   = 
| data9    = 
}}

A **DFL Supercup 2021** foi a 12ª edición da Supercopa de Alemaña, un partido de fútbol anual organizado pola Deutsche Fußball Liga e disputado polos gañadores da Bundesliga e mais a Copa de Alemaña da tempada pasada. O encontro deste ano contou co Borussia Dortmund, vencedores da Copa de Alemaña 2020-2021, e co Bayern de Múnic, gañadores da Bundesliga 2020–2021. O Dortmund organizou o partido que se xogou no Signal Iduna Park o 17 de agosto de 2021.

O Bayern de Múnic era o defensor do título, tras gañar a edición de 2020 por 3–2 fronte o Borussia Dortmund, e conseguiu revalidalo vencendo por 1–3 no tempo regulamentario ao mesmo rival na final de 2021, logrando a 9ª Supercopa de Alemaña para o club bávaro. Lewandowski marcou o seu segundo tanto no minuto 74 cunha finalización por abaixo á esquina dereita da portería dentro da área de penalti despois de que o balón lle caese franco ós pés por mor dun erro do defensa do Dortmund Manuel Akanji.

### Detalles 
|valign="top"|300px
|valign="top" width="50%"|

|}

### Estatísticas 
## Notas 
## Véxase tamén 
### Outros artigos 
* Bundesliga 2020-2021
* Supercopa de Alemaña
* Copa de Alemaña 2020–2021

### Ligazóns externas 
* Sitio web oficial
Murquisoneloideos

A dos **murquisoneloideos** (*Murchisonelloidea*) é unha superfamilia de moluscos gasterópodos da subclase dos heterobranquios e infraclase dos alogasterópodos.

Comprende especies de caracois mariños moi pequenos, outros gasterópodos mariños e microgasterópodos.

## Taxonomía 
### Descrición 
A superfamilia foi descrita en 1904 polo enxeñeiro militar e entomólogo estadounidense Thomas Lincoln Casey Jr.

### Familias 
A superfamilia comprende unha familia con especies vivintes, e outra extinta:
* Donaldínidos (*Donaldinidae †*) Bandel, 1994
* Murquisonélidos (*Murchisonellidae*) T. L. Casey, 1904

## Notas 
## Véxase tamén 
### Bibliografía 
* Casey, T. L. (1904): "Notes on the Pleurotomidae with description of some new genera and species". *Transactions of the Academy of Science of St. Louis* **14**: 123-170.
* Warén A. (2013): "Murchisonellidae: who are they, where are they and what are they doing? (Gastropoda, lowermost Heterobranchia). *Vita Malacologica* **11**: 1-14.

### Outros artigos 
* Heterobranquios
* Alogasterópodos
Ventos do ermo

***Ventos do ermo*** (en ) é un filme estadounidense de 1936 dirixido por Mack V. Wright e protagonizado por John Wayne e Phyllis Fraser.  O filme foi estreado a través de Republic Pictures. O filme foi posteriormente coloreado e estreado en versión de vídeo/dvd baixo o título *Stagecoach Run*.

## Personaxes 
* John Wayne como John Blair
* Phyllis Fraser como Barbara Forsythe
* Lew Kelly como alcalde Rocky O'Brien
* Douglas Cosgrove como Cal Drake
* Lane Chandler como Larry Adams
* Sam Flint como Dr. William "Doc" Forsythe
* Bob Kortman como Cherokee Joe
* Ed Cassidy como Mr. Dodge
* Jon Hall como Jim
* Merrill McCormick como Henchman Pete
* Christian J. Frank como Telegraph crew chief
* Jack Rockwell como Buchanan City Marshal
* Arthur Millett como Postmaster In Buchanan City
* Tracy Layne como Reed

## Notas 
## Véxase tamén 
### Ligazóns externas 
* 
* Ficha en AllMovie
Neue Galerie

A **Neue Galerie** é unha galería de arte neoiorquina de propiedade privada, situada na Quinta Avenida á altura da rúa 86, dentro da chamada *Milla dos Museos*. 

Foi creada no 2001 e está dedicada á arte alemá e austríaca de principios do século XX. No verán do 2006 incorporou o cadro de Gustav Klimt titulado *Retrato de Adele Bloch-Bauer I*, unha obra expropiada polos nazis en 1938.
Alogasterópodos

miniatura|240px|*Valvata piscinalis*.(Familia dos valvátidos, superfamilia dos valvatoideos).
Os **alogasterópodos** (*Allogastropoda*), tamén chamados **heterobranquios inferiores** (en inglés *Lower Heterobranchia*) son un grupo de lesmas de mar e caracois acuáticos bastante especializados e moi evolucionados, considerados taxonomicamente como infraclase, unha das dúas en que se divide a sublclase dos heterobranquios.

Aínda que a gran maioría das súas especies son mariñas, algunhas lograron faceren a transición á auga doce.

## Taxonomía 
Aínda que na taxonomía dos gastrópodos de Bouchet e Rocroi (2005) os heterobranquios inferiores considerábase un grupo informal, termo que indicaba a incerteza da súa monofilia, Estudos posteriores levaron a considerar as superfamilias do grupo como monofiléticas, incluíndoas entre os eutineuros. Tras esta conclusión, o grupo aparece na clasificación de Bouchet e Rocroi de 2017 co rango de infraclase. En consecuencia, o *World Register of Marine Species* (Rexistro Mundial de Especies Mariñas) dálle esta categoría.

### Superfamilias 
Segundo o WoRMS o grupo comprende as superfamilias seguintes:
* Architectonicoidea Gray, 1850
* Cimoidea Warén, 1993
* Mathildoidea Dall, 1889
* Murchisonelloidea T. L. Casey, 1904
* Omalogyroidea G. O. Sars, 1878
* Orbitestelloidea Iredale, 1917
* Rhodopoidea Ihering, 1876
* Valvatoidea Gray, 1840

## Notas 
## Véxase tamén 
### Bibliografía 
* Bouchet F., Rocroi J.-P., Hausdorf B., Kaim A., Kano Y., Nützel A., Parkhaev P., Schrödl M. & Strong E. E. (2017): "Revised Classification, Nomenclator and Typification of Gastropod and Monoplacophoran Families". *Malacologia* **61** (1-2): 1-526.
* Jörger K. M., Stöger I., Kano Y., Fukuda H., Knebelsberger T. & Schrödl M. (2010): "On the origin of Acochlidia and other enigmatic euthyneuran gastropods, with implications for the systematics of Heterobranchia". *BMC Evolutionary Biology* **10**: 323 e ss.

### Outros artigos 
* Heterobranquios
West Point

**West Point** é o posto militar máis antigo dos Estados Unidos ocupado continuamente. 

Situado no condado de Orange do Estado de Nova York, na beira do río Hudson, West Point foi identificado polo xeneral George Washington como a posición estratéxica máis importante de Norteamérica durante a Revolución Americana. 

## Xeografía 
Situada na cidade de Highland Falls, no condado de Orange do Estado de Nova York, West Point abarca unha extensión de 64,9 km2, incluíndo o campus da Academia Militar dos Estados Unidos, que normalmente se chama "West Point".

No ano 2010 tiña unha poboción de 6 763 habitantes, polo que, nese ano, a súa densidade de poboación era de 104,05 hab./km2

## Demografía 
Segundo a Oficina do Censo dos Estados Unidos, no ano 2020 os ingresos medios por fogar na localidade eran de $56 516, e os ingresos medios por familia eran de  $56 364. Ao redor do 2,0 % da poboación estaban por debaixo do limiar de pobreza.

## Historia 
Até xaneiro de 1778, West Point non foi ocupado polos militares. O 27 de xaneiro de 1778, o xeneral de brigada Samuel Holden Parsons e a súa brigada cruzaron o xeo no río Hudson e subiron á chaira de West Point e, desde ese día até a actualidade, West Point foi ocupada polo exército dos Estados Unidos.

## Notas 
## Véxase tamén  
### Outros artigos 
* Casa da Moeda de West Point
* Dólar de prata do bicentenario de West Point

### Ligazóns externas 
* West Point, New York  
* West Point, New York, en City Data.
Alberte II de Namur

dereita|miniatura|Alberto II, conde de Namur, nunha moeda acuñada entre 1040 e 1063.

**Alberte II de Namur** (m. cara a 1063) foi conde de Namur dende o falecemento do seu irmán (entre 1018 e 1031), até a súa propia morte. Era fillo de Alberte I de Namur, conde de Namur, e de Ermengarda de Baixa Lotarinxia.

## Traxectoria 
Casou con Rexelinda, filla de Gotelón I de Verdún, duque da Alta e Baixa Lotarinxia, e tivo a seguinte descendencia:

* Alberte III (n. 1027, m. 1102), conde de Namur.
* Henrique, conde de Durbuy, morto en Palestina en 1097.
* Eduvixis de Namur

No 1037, participa na loita contra Eudes II de Blois, conde de Meaux e de Troyes, que aspiraba a construír un reino entre Francia e Xermania. No 1046, toma partido a favor do emperador Henrique III na súa pugna con Godofredo II, duque da Baixa Lotarinxia, e Balduíno V, conde de Flandres. No 1047, fixo reconstruír a igrexa de Saint-Aubin de Namur, e converteuna en colexiata.

## Notas 
## Véxase tamén 
### Bibliografía 
*
Antonio López Deibe

**Antonio López Deibe**, nado en Irixoa, é un político galego.

## Traxectoria 
Fillo de Avelino López Vázquez e Carmen Deibe Vidal. Nas primeiras eleccións democráticas encabezou a candidatura da UCD á alcaldía de Irixoa e foi elixido alcalde por maioría absoluta.

## Vida persoal 
Casou con María Sol García, que conseguiu a praza de alguacil-porteira do Concello de Irixoa en 1981, e tivo tres fillas. 

## Notas 
## Véxase tamén 
### Outros artigos 
*Eleccións municipais en Irixoa
Murquisonelinos

A dos **murquisonelinos** (*Murchisonellinae*) é unha subfamilia de moluscos gasterópodos da subclase dos heterobranquios, infraclase dos alogasterópodos, unha das dúas integradas na superfamilia dos murquisoneloideos.

## Taxonomía 
### Descrición 
A subfamilia foi descrita en 1904 polo enxeñeiro militar e entomólogo estadounidense Thomas Lincoln Casey Jr.
* *Pseudoaclisina* Yoo, 1994

## Notas
Ebalinos

A dos **ebalinos** (*Ebalinae*) é unha subfamilia de moluscos gasterópodos da subclase dos heterobranquios, infraclase dos alogasterópodos, unha das dúas integradas na superfamilia dos murquisoneloideos.

## Taxonomía 
A subfamilia foi descrita en 1995 polo zoólogo sueco, especializado en moluscos, Anders Herman Warén.

### Sinónimos 
Ademais de polo nome actualmente válido, a subfamilia coñeceuse tamén pollo sinónimo:

Xénero *Ebala* Gray, 1847.

**Ebala bermudensis* (Dall & Bartsch, 1911)
**Ebala communis* Bandel, 2005
**Ebala gradata* (Monterosato, 1878)
**Ebala micalii* (Peñas & Rolán, 2001)
**Ebala nitidissima* (Montagu, 1803)
**Ebala pagodula* (Yokoyama, 1927)
**Ebala pointeli* (de Folin, 1868)
**Ebala scintillans* A. Adams, 1861
**Ebala striatula* (Jeffreys, 1856)
**Ebala torquata (Saurin, 1962)
**Ebala trigonostoma (de Folin, 1872)
**Ebala vestalis* A. Adams, 1861
**Ebala virginea* A. Adams, 1860

## Notas 
## Véxase tamén 
### Bibliografía 
* Warén, A. (1994): "Systematic position and validity of Ebala, Gray, 1847 (Ebalidae fam. n., Pyramidelloidea, Heterobranchia)". Bollettino Malacologico 30: 203–210.
Domitila Gutiérrez Alba

**Domitila Gutiérrez Alba**, nada en Vilarello (Cervantes) en 1926, foi unha guerrilleira antifascista galega.

## Traxectoria 
Co golpe de Estado do 18 de xullo de 1936 o seu pai Juan Gutiérrez Santín foi sacado da casa por falanxistas o 20 de agosto e asasinado. Domitila incorporouse á partida do seu irmán Abelardo, xunto cos outros irmáns Baldomero e Jovino. Foi detida en novembro de 1939 coa súa nai Consuelo Alba Digón e a súa irmá Florinda Gutiérrez Alba e ingresou no Campo de concentración de Figueres. En 1945 foi procesada cos seus irmáns Abelardo e Jovino e a súa nai Consuelo no sumario 180/1945 polo delito de agresión a forza pública, facéndose requisitoria para que se presentara. En decembro de 1947 apareceu na prensa unha requisitoria demandando a súa presentación no Xulgado Militar eventual nº 1 de Lugo pola causa 215/46. Estivo tres anos agochada, despois refuxiouse oito meses no convento de Cristo Rei de Viveiro con outra identidade, simulando que ía estudar para escapar da represión.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
Thomas Lincoln Casey Jr.

**Thomas Lincoln Casey Jr.**, nado o 19 de febreiro de 1857 en West Point, Estado de Nova York, e finado o 6 de febreiro de 1925 en Washington, D.C., foi un enxeñeiro militar do exército dos Estados Unidos de América, e un entomólogo que destacou polos seus traballos sobre os coleópteros. 

## Traxectoria 
Thomas Lincoln Casey Jr. foi o fillo máis vello do xeneral de brigada Thomas Lincoln Casey (1831–1896), que exerceu como xefe de enxeñeiros do Corpo de enxeñeiros do exército dos Estados Unidos e supervisou a conclusión do monumento a Washington.

Casey seguiu os pasos do seu pai e estudou na Academia Militar dos Estados Unidos en West Point.Ingresou na Academia en 1875 e graduouse como segundo na súa clase en 1879, cando recibiu o cargo de segundo tenente do Corpo de Enxeñeiros. 

Foi ascendido a primeiro tenente en xuño de 1881, e a capitán en xullo de 1888. A partir de 1895 foi destinado á construción de fortificacións en Fort Monroe e na área de Hampton Roads en Virxinia. En xullo de 1898 ascendeu a maior, e supervisou a instalación de minas subacuáticas para defender Hampton Roads durante a Guerra hispano-estadounidense. 

Despois da guerra serviu en Vicksburg, Mississippi de 1899 a 1901, e estivo á fronte das melloras do río Mississippi en St. Louis, Missouri, de 1901 a 1906.

En 1906 foi ascendido a tenente coronel e, en 1909, a coronel, e asignado como enxeñeiro secretario da Lighthouse Board até 1910. Casey retirouse do exército o 1 de novembro de 1912.

## Obra científica 
Casey publicou numerosos artigos científicos sobre os coleópteros, e unha monografía, *Memoirs on the Coleoptera* (1910-1924).

Ademais, en malacoloxía, publicou, en 1904, "Notes on the Pleurotomidae with description of some new genera and species". *Transactions of the Academy of Science of St. Louis* **14** (5): 123-170, traballo no que describiu, entre outros taxons, a superfamilia de moluscos gasterópodos dos murquisoneloideos.

As súas coleccións atópanse no Museo Nacional de Historia Natural de Washington, D.C.

Tamén é coñecido polas súas achegas á astronomía.

## Abreviatura 
A abreviatura **Casey** emprégase para recoñecer a  como autoridade na descrición e taxonomía en zooloxía.

## Notas 
## Véxase tamén
West Point (homónimos)

O topónimo **West Point** pode referirse a:
*West Point, Alabama, localidade do estado de Alabama
*West Point, Arkansas, localidade do estado de Arkansas
*West Point, California, localidade do estado de California
*West Point, Xeorxia, localidade do estado de Xeorxia
*West Point, Illinois, localidade do estado de Illinois
*West Point, Indiana, localidade do estado de Indiana
*West Point, Iowa, localidade do estado de Iowa
*West Point, Kentucky, localidade do estado de Kentucky
*West Point, Minnesota, localidade do estado de Minnesota
*West Point, Mississippi, localidade do estado de Mississippi
*West Point, Nebraska, localidade do estado de Nebraska
*West Point, localidade do estado de Nova York
Provincias de Panamá

**
**
**
**

**
**
**
**

**
**
'''

A República do Panamá está dividida en dez provincias e seis comarcas indíxenas con status de provincia.

Coa constitución colombiana de 1886, unitaria e centralista, o estado federal foi convertido no departamento de Panamá e as súas subdivisións internas renomeadas provincias, que son as que deron orixe ás actuais. Coa creación da República en 1903, o país permaneceu coa mesma subdivisión político-administrativa que viña rexendo desde que foi departamento colombiano, cos cambios que posteriores constitucións panameñas concederon até hoxe no réxime territorial.

## Provincias 
## Comarcas indíxenas 
### Con nivel de provincia 
### Con nivel de correxemento 
## Notas
Anselmo López García

**Anselmo López García**, nado na Habana o 19 de maio de 1896 e finado en Ourense en 1983, foi un militar e avogado galego.

## Traxectoria 
Capitán de Infantaría destinado ao Batallón de Cazadores de Montaña de Ourense. Estudou dereito na Universidade de Santiago de Compostela licenciándose en 1931. Significado republicano, coa proclamación da República en Ourense foi levantado nos ombros e aplaudido. Retirado coa lei Azaña, foi xuíz municipal de Ourense no primeiro bienio. Foi candidato polo Partido Republicano Radical Socialista da candidatura Republicano-Radical-Socialista-Nacionalista nas eleccións a Cortes constituíntes de 1931, pero non foi elixido. Foi vogal da directiva do PRRS de Ourense en decembro de 1931, e despois presidente da agrupación local; integrouse en Izquierda Republicana. Formou parte de sociedades recreativas e culturais como a Deportiva Fluvial.

Logo do golpe de Estado do 18 de xullo de 1936 trasladouse a Tui o 25 de agosto aconsellado polo gobernador civil Manuel Quiroga Macía, porque "estaba ameazado de ser agredido na rúa". Actuou como defensor en varias causas incoadas aos defensores de Tui, chegando a manifestar a súa protesta diante dun Tribunal por atoparse con sentenzas xa ditadas previamente que facían inútil o seu labor como defensor. Despois pasou a residir en Vigo. A principios de novembro foi trasladado a Asturias por orde do responsable da VIII División onde permaneceu tres meses desmpeñando varias comisións. Procesado no sumario 598/36, foi xulgado en consello de guerra presidido por Ambrosio Feijoo Pardiñas no que actuou como fiscal Joaquín Otero Goyanes o 23 de marzo de 1937, con Marcial García Barros, Marcelino Otaduy Vázquez, Manuel Suárez Castro, Eduardo París Villar, Antonio Taboada Nóvoa e Higinio López Barrio. Foi condenado a cadea perpetua. Foi dado de baixa no exército en setembro de 1937. Cumpriu condena no Castelo de San Filipe de Ferrol. Abríronlle expediente de incautación de bens en maio de 1938. No franquismo exerceu como avogado en Ourense.

## Vida persoal 
Casou en Miño con María Joaquina Morais García, filla de Ricardo Morais Arines, en 1923, e foi pai de Anselmo, Ricardo, José Javier, Antonio José Joaquín, María del Carmen e Concepción López Morais.

## Notas 
## Véxase tamén 
### Bibliografía 
* 

### Ligazóns externas 
* Expediente de responsabilidades políticas de Marcial García Barros, Anselmo López García, Marcelino Otaduy Vázquez, Eduardo París Villar, Higinio López Barrio; Antonio Taboada Nóvoa e Manuel Suárez Castro.
Anders Herman Warén

**Anders Herman Warén**, nado en 1945, é un zoólogo sueco, especializado en invertebrados, especialmente en moluscos.

## Traxectoria 
Anders Warén doutorouse en bioloxía na Universidade de Gotemburgo. 

Experto en moluscos da familia dos eulímidos, foi axudante de investigación no Departamento de Zooloxía da Universidade de Gotemburgo desde 1979 a 1984 e, desde este último ano, primeiro comisario do Departamento de Invertebrados no Museo Sueco de Historia Natural de Estocolmo. 

Está especializado en fauna de moluscos de augas profundas, moluscos con cuncha do Atlántico norte e fauna de caracois en ambientes quimioautótrofos. 

Participou en moitas expedicións a mares de augas profundas en todo o mundo, entre elas aos mares tropicais do Pacífico americano, que comentou no seu traballo: Warén, A. (1992): "Comments on and descriptions of eulimid gastropods from tropical west America". *The Veliger* **35**: 177-194. 

Describiu e nomeou varios centos de especies de moluscos novos para a ciencia. Ademais, foi o descritor da familia dos ebálidos (*Ebalidae*), hoxe considerada como a subfamilia dos ebalinos.

## Abreviatura 
A abreviatura **Warén** emprégase para recoñecer a  como autoridade na descrición e taxonomía en zooloxía. 

## Notas
Alberte III de Namur

**Alberte III de Namur**, nado cara a 1027, finado no ano 1102, foi conde de Namur dende 1063 até a súa morte. Era fillo de Alberte II, conde de Namur, e de Rexelinda de Verdún (ou de Lotarinxia).

## Traxectoria 
Entre 1071 e 1072 Alberte III apoiou a Richilde do Henao, condesa de Flandres e do Henao, na súa pugna contra Roberto I de Flandres, pero esta foi derrotada e tivo que renunciar aos seus dereitos sobre Flandres. No 1076, apoiado por Matilde de Toscana, Alberte III reivindicou o ducado de Bouillón, ao que consideraba ter dereitos en razón da súa ascendencia materna, e combate a Godofredo de Bouillon para facer valer as súas pretensións. Durante unha batalla preto de Dalhem, o 20 de setembro de 1085, Alberte III matou o conde palatino Hermann II de Lotarinxia, o que lle fixo caer en desgraza ante o emperador xermánico. Finalmente, mediante a Tregua de Deus de 1086, o bispo de Liexa conseguiu que os contendentes alcanzasen a paz, en proveito dos intereses de Godofredo.

No 1099, o bispo Otberto de Liexa concedeulle o condado de Brunenferuz. Este aparece nun documento de 1101 asociado ao fillo de Alberte III, Godofredo.

## Matrimonio e descendencia 
Alberte III casou cara a 1065 con Ida de Saxonia (finada en 1102), viúva de Federico de Luxemburgo, duque da Baixa Lotarinxia. Ida parece ser filla de Bernardo II, duque de Saxonia. Tiveron cinco fillos:

* Godofredo I (n. 1068, m. 1139), conde de Namur.
* Henrique (n. 1070, m. 1138, conde da Roche.
* Federico (m. 1121), bispo de Liexa entre 1119 e 1121.
* Alberte (m. 1122), conde de Jaffa.
* Alix (n. 1068, m. a partir de 1124), casada en 1083 con Otón II, conde de Chiny.

## Notas 
## Véxase tamén 
### Bibliografía 
* 

## Ligazóns externas
How to Become a Tyrant

***How to Become a Tyrant*** é unha serie de televisión estadounidense de 2021 narrada por Peter Dinklage.

## Sinopse 
O narrador expón a maneira de conseguir o poder absoluto analizando as biografías dos ditadores históricos Adolf Hitler, Saddam Husayn, Idi Amin, Iosif Stalin, Muammar al-Qadafi e Kim Il-sung.

## Personaxes 
* Peter Dinklage como o narrador
* Waller Newell como comentarista

## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes
World Trade Center (filme)

***World Trade Center*** é un filme estadounidense de 2006 dirixido por Oliver Stone. Baséase nas experiencias de oficiais de policía durante os atentados do 11 de setembro de 2001, nos cales quedaron atrapados baixo os cascallos do World Trade Center. Está protagonizado por Nicolas Cage, Maria Bello, Michael Peña, Maggie Gyllenhaal, Stephen Dorff e Michael Shannon.

## Personaxes 
* Nicolas Cage como John McLoughlin
* Michael Peña como Will Jimeno
* Maria Bello como Donna McLoughlin
* Maggie Gyllenhaal como Allison Jimeno
* Stephen Dorff como Scott Strauss
* Jon Bernthal como Oficial Christopher Amoroso
* Jay Hernandez como Oficial Dominick Pezzulo
* Michael Shannon como Dave Karnes
* Donna Murphy como Judy Jonas
* Brad William Henke como irmán de Allison
* Peter McRobbie como pai de Allison
* Frank Whaley como Chuck Sereika
* Jude Ciccolella como Lawrence Fields
* Nicholas Turturro como Colovito
* Danny Nucci como Giraldi
* William Mapother como Jason Thomas
* Wass Stevens como Pat McLoughlin
* Armando Riesco como Antonio Rodrigues
* Ned Eisenberg como Polnicki
* Dara Coleman como Boel
* Nick Damici como John Kassimatis
* Arthur Nascarella 
* Patti D'Arbanville como amigo de Donna
* Viola Davis como nai no hospital
* Will Jimeno como oficial de policía
* Aimee Mullins como xornalista
* Charles A. Gargano como comandante da policía

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en Metacritic 
* Ficha en BoxOfficeMojo
Turnedo

**«Turnedo»** é unha canción do cantante español Iván Ferreiro. Forma parte do seu primeiro álbum en solitario *Canciones para el tiempo y la distancia*, publicado en abril de 2005. O tema foi composto por Iván mailo seu irmán Amaro, e foi o primeiro tema presentado do disco. En 2011 foi incluído no álbum gravado en directo *Confesiones de un artista de mierda*, interpretado nesta ocasión xunto a Xoel López. De acordo con publicacións especializadas, é habitualmente considerada a canción con mellor acollida do seu autor.

## Contexto
Turnedo foi o tema co que Iván Ferreiro presentou o seu primeiro álbum en solitario, *Canciones para el tiempo y la distancia*. Até entón, Iván liderara a banda Los Piratas, un grupo de culto que existiiu entre 1991 e 2004. As cancións foron compostas por Iván mailo seu irmán Amaro, e a maioría gravados en Fisterra e mesturados nos estudos Red Led de Madrid.

## A canción
Habitualmente é considerada coma unha canción de desamor. Fai alusión a unha relación sentimental que debería finalizar, mais non o fai. Trátase do tema que define o disco, "facendo da debilidade fortaleza",

En 2011, co gallo da gravación do álbum *Confesiones de un artista de mierda*, recompilatorio dos maiores éxitos de Iván Ferreiro, tanto en solitario coma con Los Piratas, incluíuse unha nova versión de Turnedo. Nela, o peche musical da versión orixinal tórnase en introdución, e foi interpretada nun dúo con Xoel López.

## Acollida
«Turnedo» é comunmente considerada a mellor canción do repertorio de Ferreiro. En 2014, nunha enquisa realizada pola revista especializada *Rolling Stone* entre as súas lectoras e lectores, foi votada como a segunda mellor canción nacional dos últimos 15 anos, por detrás de «Años 80», de Los Piratas. A revista *EfeEme* considerouna unha das cancións imprescindíbeis do autor, explicando que "se inclina ante o pop e tamén lle falta ao respecto, a melodía é clásica, mestra, comercial, e, porén, o tema carece de retrouso".

## Videoclip
Iván e Amaro Ferreiro gravaron para o álbum *Canciones para el tiempo y la distancia* un videoclip caseiro para cada un dos temas, incluídos nun DVD que acompañaba ao disco. No caso de «Turnedo», o videoclip consiste nos dous irmáns interpretando a canción con instrumentos de xoguete, Iván no micrófono e Amaro na guitarra.

## Notas 
## Véxase tamén 
### Ligazóns externas 
* Versión con Xoel López en EiTB
* Letra da canción en Música.com
* Páxina en Facebook
Reposuída

***Reposuída*** (en ) é un filme estadounidense de 1990 escrito e dirixido por Bob Logan. O filme é unha parodia do filme de 1973 *O exorcista*, e conta coa estrela do mesmo, Linda Blair, así como con Leslie Nielsen e Anthony Starke.

Estreouse en galego o 17 de xuño de 1996 a través da TVG.

## Personaxes 
*Linda Blair como Nancy Aglet
*Ned Beatty como Ernest Weller  
*Leslie Nielsen como Father Jebedaiah Mayii  
*Anthony Starke como Father Luke Brophy  
*Lana Schwab como Fanny Ray Weller
*Thom J. Sharp como Braydon Aglet
*Robert Fuller como Dr. Hackett
*Jesse Ventura como el mesmo
*Gene Okerlund como el mesmo
*Bob Zany como Studio Tour Guest

### Cameos 
*Jake Steinfeld como el mesmo
*Wally George como el mesmo
*Jack LaLanne como el mesmo
*Army Archerd como el mesmo

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
O máis valente entre mil

***O máis valente entre mil*** (en ) é un filme estadounidense de 1968 dirixido por Tom Gries e protagonizado por Charlton Heston, Joan Hackett e Donald Pleasence.

## Personaxes 
* Charlton Heston como Will Penny
* Joan Hackett como Catherine Allen
* Jon Gries como Horace Greeley "Button" Allen 
* Donald Pleasence como Preacher Quint
* Lee Majors como Blue
* Bruce Dern como Rafe Quint
* Ben Johnson como Alex
* Slim Pickens como Ike Walterstein
* Clifton James como Catron
* Anthony Zerbe como Dutchy
* Roy Jenson como Boetius Sullivan
* G. D. Spradlin como Anse Howard
* Quentin Dean como Jennie
* William Schallert como Dr. Fraker
* Lydia Clarke como Mrs. Fraker
* Robert Luster como Shem Bodine
* Dal Jenkins como Sambo
* Matt Clark como Romulus
* Luke Askew como Foxy
* Anthony Costello como Bigfoot
* Gene Rutherford como Rufus Quint
* Chanin Hale como rapaza
* Stephen Edwards como rapaz da vila

## Notas 
## Véxase tamén 
### Ligazóns externas 
* 
* Ficha en AllMovie
Marcial García Barros

**Marcial García Barros**, nado en Ourense cara a 1890 e finado na mesma cidade o 28 de xullo de 1937, foi un militar e político galego.

## Traxectoria 
Tenente de Enxeñeiros. Garda de asalto e xefe da garda de asalto de Ourense. Logo do golpe de Estado do 18 de xullo de 1936 foi detido. Foi xulgado en consello de guerra presidido por Ambrosio Feijoo Pardiñas no que actuou como fiscal Joaquín Otero Goyanes o 23 de marzo de 1937, con Anselmo López García, Marcelino Otaduy Vázquez, Manuel Suárez Castro, Eduardo París Villar, Antonio Taboada Nóvoa e Higinio López Barrio. Condenado a pena de morte foi fusilado o 28 de xullo de 1937 no Campo de Aragón.

## Vida persoal 
Vivía en Ourense co seu cuñado Fructuoso Manrique Martín e a súa irmá Josefa García Barros. Prometeuse en Ourense con Maruja Castilleiras Losada en abril de 1936.
## Notas 
## Véxase tamén 
### Bibliografía 
* 

### Ligazóns externas 
* Héroes o traidores, artigo de Sergio García Ferrera en *La Región*, .
* Expediente de responsabilidades políticas de Marcial García Barros, Anselmo López García, Marcelino Otaduy Vázquez, Eduardo París Villar, Higinio López Barrio; Antonio Taboada Nóvoa e Manuel Suárez Castro.
The Toys That Made Us

***The Toys That Made Us*** é unha serie documental estadounidense creada por Brian Volk-Weiss. Os primeiros catro episodios da serie estreáronse en Netflix o 22 de decembro de 2017, e os seguintes catro, o 25 de maio de 2018. A serie documental, composta de oito episodios, céntrase en importantes liñas de xoguetes. Os catro primeiros episodios céntranse nos xoguetes de Star Wars, He-Man, Barbie e G.I. Joe, e os seguintes en LEGO, Transformers, Hello Kitty e *Star Trek* estreáronse o 25 de maio de 2018. O 19 de xullo de 2018, anunciouse unha terceira tempada, con episodios baseados nos xoguetes Power Rangers, a loita profesional, My Little Pony e Teenage Mutant Ninja Turtles, e estreouse en Netflix o 15 de novembro de 2019.

En novembro de 2019, Netflix estreou unha serie spin-off, *The Movies That Made Us,* centrándose no desenvolvemento de filmes clásicos.

## Notas 
## Véxase tamén 
### Ligazóns externas 
*
Superaxente Cody Banks

***Superaxente Cody Banks*** (en ) é un filme estadounidense de 2003 dirixido por Harald Zwart. Conta a historia dun adolescente de 15 anos, intepretado por Frankie Muniz, quen ten que rematar as tarefas, evitar estar aterrado e salvar o mundo como un axente encuberto da CIA. Hilary Duff, Angie Harmon, Keith David, Cynthia Stevenson, Daniel Roebuck, Darrell Hammond, Ian McShane e Arnold Vosloo completan o elenco. O filme foi rodado na Columbia Británica e estreouse nos Estados Unidos o 14 de marzo de 2003.

Estreouse en galego o 16 de marzo de 2011 na TVG.

## Personaxes 
* Frankie Muniz como Axente Cody Banks
* Hilary Duff como Natalie Connors
* Angie Harmon como Veronica "Ronica" Miles
* Keith David como director da CIA
* Ian McShane como Dr. Brinkman
* Arnold Vosloo como François Molay
* Martin Donovan como Dr. Albert Connors
* Daniel Roebuck como Mr. Banks
* Cynthia Stevenson como Mrs. Banks
* Connor Widdows como Alex Banks
* Darrell Hammond como Earl
* Peter New como Rosychuk
* Noel Fisher como Fenster
* Jessica Harmon como amiga de Natalie

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Allied (filme)

***Allied*** é un filme británico-estadounidense de 2016 dirixido por Robert Zemeckis e escrito por Steven Knight. Está protagonizado por Brad Pitt, como un oficial de intelixencia canadense, e Marion Cotillard como unha loitadora da Resistencia francesa que se namora del durante unha misión en Casablanca. Jared Harris, Simon McBurney e Lizzy Caplan forman parte do elenco.

## Personaxes 
* Brad Pitt como Max Vatan
* Marion Cotillard como Marianne Beauséjour
* Jared Harris como Coronel Frank Heslop
* Simon McBurney como Oficial de S.O.E.
* Lizzy Caplan como Bridget Vatan
* Daniel Betts como George Kavanagh
* Matthew Goode como Guy Sangster
* Anton Lesser como Emmanuel Lombard
* August Diehl como Capitán Hobar
* Camille Cottin como Monique
* Charlotte Hope como Louise
* Marion Bailey como Mrs. Sinclair
* Thierry Frémont como Paul Delamare
* Raffey Cassidy como Anna Vatan
* Josh Dylan como Capitán Adam Hunter

## Notas 
## Véxase tamén 
### Ligazóns externas 
*
Dereitos fundamentais

Os **dereitos fundamentais** son un grupo de dereitos que foron recoñecidos cun alto grao de protección contra a intrusión. Estes dereitos identifícanse especificamente nunha Constitución ou atópanse baixo o debido proceso legal. Non obstante, hai casos de violación destes dereitos en todo o mundo e as Nacións Unidas estimaron un total de 357 asasinatos e 30 desaparicións forzadas de defensores dos dereitos humanos, xornalistas e sindicalistas en 47 países en 2019. O Sustainable Development Goal 16 subliña o vínculo entre promover os dereitos humanos, que é unha parte integral da Axenda 2030 e manter a paz.

## Listaxe de dereitos 
Algúns dereitos recoñecidos universalmente como fundamentais, é dicir, contidos na Declaración Universal dos Dereitos Humanos, no Pacto Internacional de Dereitos Civís e Políticos ou no Pacto Internacional de Dereitos Económicos, Sociais e Culturais da Organización das Nacións Unidas inclúen:
* Dereito de autodeterminación
* Dereito á liberdade
* Dereito ao debido proceso legal
* Dereito á intimidade
* Dereito á liberdade de pensamento
* Dereito á liberdade de culto
* Dereito á liberdade de reunión
* Dereito á liberdade de asociación

## Colisión de dereitos fundamentais 
Supoñendo que non hai xerarquía entre as diferentes normas constitucionais, non hai conflito entre as normas constitucionais no plan normativo. Por exemplo, non hai conflito entre as normas que garanten o dereito á liberdade de prensa e o dereito á privacidade. O que pode ocorrer é que o seu impacto nunha determinada situación xere unha colisión entre dereitos fundamentais.

Segundo Canotilho, "considérase que existe unha auténtica colisión de dereitos fundamentais cando o exercicio dun dereito fundamental por parte do seu titular choca co exercicio do dereito fundamental por outro titular".

Tendo en conta que non hai dereitos fundamentais absolutos, para resolver unha colisión entre dereitos fundamentais é necesario facelos compatibles. Isto pódese facer empregando o principio de proporcionalidade ou empregando un acordo práctico. Coa aplicación do acordo práctico, o exercicio combinado dos dereitos fundamentais pode producirse coa redución do ámbito de aplicación de ambos (colisión coa redución bilateral) ou, se a aplicación da primeira técnica non é posible, o exercicio combinado destes mediante a relativización de só un deles (colisión coa redución unilateral). Mesmo pode ocorrer que a realización simultánea de dereitos en colisión sexa imposible, xa que o exercicio dun deles exclúe o outro, producíndose así unha colisión excluínte.

## Notas 
## Véxase tamén 
### Bibliografía 
* 
* 
* 
*
*
*
*
*
Starman

***Starman*** é un filme estadounidense de 1984 dirixido por John Carpenter. Conta a historia dun alien chamado Star Man que chegou á Terra e clonou un corpo humano (interpretado por Jeff Bridges) en resposta a unha invitación atopada no disco de ouro das Voyager. O guión orixinal foi escrito por Bruce A. Evans e Raynold Gideon, con Dean Riesner como guionista non acreditado. 

Estreouse en galego o 24 de xuño de 1994 a través da TVG.

## Personaxes 
* Jeff Bridges como Scott Hayden / Star Man
* Karen Allen como Jenny Hayden
* Charles Martin Smith como Mark Shermin
* Richard Jaeckel como George Fox
* Robert Phalen como Major Bell
* Tony Edwards como Sarxento Lemon
* John Walter Davis como Brad Heinmuller
* Ted White como Deer Hunter
* Dirk Blocker como policía #1
* M. C. Gainey como policía #2
* George Buck Flower como Cook (acreaditado como Buck Flower)
* Ralph Cosham como Marine Lieutenant
* Lu Leonard como Roadhouse Waitress
* Mickey Jones como condutor de camión
* David Wells como asistente de Fox

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Metacritic 
* Ficha en AllMovie
El silencio de la ciudad blanca (filme)

***El silencio de la ciudad blanca*** é un filme español de 2019 dirixido por Daniel Calparsoro. É unha adaptación da novela homónima de Eva García Sáenz de Urturi. O filme está protagonizado por Belén Rueda, Javier Rey, Itziar Ituño, Aura Garrido e Manolo Solo. O filme foi rodado e está ambientado na cidade de Vitoria.

## Personaxes 
* Belén Rueda como Alba Díaz de Salvatierra
* Javier Rey como Unai López de Ayala
* Itziar Ituño como Dra. Guevara
* Aura Garrido como Estíbaliz Ruiz de Gauna
* Manolo Solo como Mario Santos
* Àlex Brendemühl como Tasio
* Pedro Casablanc como Òptico
* Àlex Monner como Falso Eneko
* Richard Sahagún como Jota
* Rubén Ochandiano
* Ramón Barea como avó
* Kandido Uranga como Tasio/Ignacio

## Notas 
## Véxase tamén 
### Ligazóns externas 
*
Superaxente K-9

***Superaxente K-9*** (en ) é un filme estadounidense de 1989 dirixido por Rod Daniel. Está protagonizado por Jim Belushi e Mel Harris. O guión foi escrito por Steven Siegel e Scott Myers, e foi producido por Lawrence Gordon e Charles Gordon, e estreado a través de Universal Pictures.

Estreouse en galego o 23 de xuño de 2021 na TVG.

## Personaxes 
* Jim Belushi como Detective Michael Dooley
* Mel Harris como Tracy
* Kevin Tighe como Lyman
* Ed O'Neill como sarxento Brannigan
* James Handy como tenente Byers
* Sherman Howard como Dillon
* Daniel Davis como Halstead
* Cotter Smith como Gilliam
* John Snyder como Freddie
* Pruitt Taylor Vince como Benny 'The Mule'
* Marjorie Bransfield como Car Dealership Reciptionist
* William Sadler como Don

## Notas 
## Véxase tamén 
### Ligazóns externas 
* 
* Ficha en AllMovie
A tapadeira

***A tapadeira*** (en ) é un filme estadounidense de 1976 dirixido por Martin Ritt. Foi escrito por Walter Bernstein e está protagonizado por Woody Allen e Zero Mostel.

Estreouse en galego o 24 de xuño de 1995 a través da TVG.

## Sinopse 
Un caixeiro de bar e corretor de apostas ocasional, Howard Prince, sen grandes conviccións políticas, ten amizade cun guionista de televisión da cidade de Nova York, Alfred Miller, que sabe que está inscrito nunha lista negra anticomunista, así que lle pide a Howard que adopte a autoría dos seus guións a cambio dunha porcentaxe das ganancias. Howard acepta e comeza a gozar dos cartos e a sufrir as vicisitudes de ter que interpretar o papel de escritor estrela do canal.

## Personaxes 
* Woody Allen como Howard Prince
* Zero Mostel como Hecky Brown
* Herschel Bernardi como Phil Sussman
* Michael Murphy como Alfred Miller
* Andrea Marcovicci como Florence Barrett
* Remak Ramsay como Francis X. Hennessey 
* Marvin Lichterman como Myer Prince
* Lloyd Gough como Herbert Delaney
* David Margulies como William Phelps

## Notas 
## Véxase tamén 
### Ligazóns externas 
*